Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta /* COM/2014/0565 final */





PERUSTELUT Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, Euratom) N:o 1311/2013[1] ja erityisesti sen 10 artiklassa säädetään, että Euroopan unionin solidaarisuusrahaston varoja voidaan ottaa vuosittain käyttöön enintään 500 miljoonaa euroa (vuoden 2011 hintoina) ylittämällä rahoituskehyksen asianomaisten otsakkeiden enimmäismäärät. Edellytykset tuen saamiselle rahastosta määräytyvät neuvoston asetuksen (EY) N:o 2012/2002[2] mukaan, koska kyseistä asetusta muuttavaa Euroopan parlamentin ja neuvoston asetusta (EU) N:o 661/2014[3] ei voida soveltaa taannehtivasti. Solidaarisuusrahastosta Italialle, Kreikalle, Slovenialle ja Kroatialle myönnettävä tuki lasketaan niiden esittämien hakemusten ja kokonaisvahingoista laadittujen arvioiden perusteella seuraavasti: Katastrofi || Välittömät vahingot (euroa) || Kynnysarvo (milj. euroa) || 2,5 prosentin mukaan laskettu määrä (euroa) || 6 prosentin mukaan laskettu määrä (euroa) || Tuen ehdotettu kokonaismäärä (euroa) || Italia, tulvat || 652 418 691 || 3 752,330 || 16 310 467 || ~ || 16 310 467 || Kreikka, maanjäristys || 147 332 790 || 1 168,231 || 3 683 320 || ~ || 3 683 320 || Slovenia, jäämyrskyt || 428 733 722 || 209,587 || 5 239 675 || 13 148 803 || 18 388 478 || Kroatia, jäämyrskyt ja tulvat || 291 904 630 || 254,229 || 6 355 725 || 2 260 538 || 8 616 263 || YHTEENSÄ || 46 998 528 Tutkittuaan hakemukset[4] ja otettuaan huomioon sen, minkä verran tukea solidaarisuusrahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen komissio esittää, että Euroopan unionin solidaarisuusrahaston varoja otetaan käyttöön yhteensä 46 998 528 euroa. Komissio tekee lisätalousarvioesityksen (LTE), jotta vuoden 2014 talousarvioon voidaan ottaa vastaavat maksusitoumus- ja maksumäärärahat. Jos ehdotuksesta syntyy erimielisyyttä, aloitetaan kolmikantamenettely talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[5] 11 kohdan mukaisesti. Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[6] ja erityisesti sen 4 artiklan 3 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[7] ja erityisesti sen 11 kohdan, ottavat huomioon komission ehdotuksen[8], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’solidaarisuusrahasto’, osoittaakseen solidaarisuutta katastrofialueiden väestöä kohtaan. (2) Asetuksen (EU, Euratom) N:o 1311/2013 10 artiklan mukaan solidaarisuusrahaston varoja voidaan ottaa vuosittain käyttöön enintään 500 miljoonaa euroa (vuoden 2011 hintoina). (3) Asetuksessa (EY) N:o 2012/2002 säädetään edellytyksistä, joiden täyttyessä solidaarisuusrahaston varoja voidaan ottaa käyttöön. (4) Italia on tehnyt hakemuksen solidaarisuusrahaston varojen käyttöönottamisesta tulvien johdosta. (5) Kreikka on tehnyt hakemuksen solidaarisuusrahaston varojen käyttöönottamisesta maanjäristyksen johdosta. (6) Slovenia on tehnyt hakemuksen solidaarisuusrahaston varojen käyttöönottamisesta jäämyrskyjen johdosta. (7) Kroatia on tehnyt hakemuksen solidaarisuusrahaston varojen käyttöönottamisesta jäämyrskyjen ja niitä seuranneiden tulvien johdosta, OVAT HYVÄKSYNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2014 otetaan käyttöön Euroopan unionin solidaarisuusrahaston varoja 46 998 528 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 884. [2] EUVL L 311, 14.11.2002, s. 3. [3] EUVL L 189, 27.6.2014, s. 143. [4] Komission tiedonanto C(2014) 6077. [5] EUVL C 373, 20.12.2013, s. 1. [6] EUVL L 311, 14.11.2002, s. 3. [7] EUVL C 373, 20.12.2013, s. 1. [8] EUVL C […], […], s. […].